CELEX: 32012B0618
Language: et
Date: 2012-05-10 00:00:00
Title: 2012/618/EL: Euroopa Parlamendi otsus, 10. mai 2012 , Euroopa Keskkonnaameti 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/356
            
         EUROOPA PARLAMENDI OTSUS,
   10. mai 2012,
   Euroopa Keskkonnaameti 2010. aasta eelarve täitmisele heakskiidu andmise kohta
   (2012/618/EL)
   EUROOPA PARLAMENT,
   
               —
            
            
               võttes arvesse Euroopa Keskkonnaameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Keskkonnaameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2), eriti selle artiklit 185,
            
         
               —
            
            
               võttes arvesse nõukogu 7. mai 1990. aasta määrust (EMÜ) nr 1210/90 (Euroopa Keskkonnaagentuuri ja Euroopa keskkonnateabe- ja -vaatlusvõrgu asutamise kohta) (3), eriti selle artiklit 13,
            
         
               —
            
            
               võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 401/2009 (Euroopa Keskkonnaameti ja Euroopa keskkonnateabe- ja -vaatlusvõrgu kohta) (4), eriti selle artiklit 13,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185) (5), eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0105/2012),
            
         
               1.
            
            
               lükkab edasi otsuse tegemise heakskiidu andmise kohta Euroopa Keskkonnaameti tegevdirektori tegevusele ameti 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Keskkonnaameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 57.
   
      (2)  EÜT L 248, 16.9.2002, lk 1.
   
      (3)  EÜT L 120, 11.5.1990, lk 1.
   
      (4)  ELT L 126, 21.5.2009, lk 13.
   
      (5)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Keskkonnaamet
            
            
               2006
            
            
               2007
            
            
               2008
            
            
               2009
            
         
               Tulemused
            
            
               —
            
            
               —
            
            
               
                           —
                        
                        
                           Ametil paluti koostada eelmise ja järgmise aasta tegevuse diakrooniline analüüs.
                        
                     
                           —
                        
                        
                           Ametil paluti esitada ka edaspidi iga viie aasta tagant sõltumatu välishinnang lähtuvalt ameti asutamismäärusest ja juhatuse kinnitatud tööprogrammidest.
                        
                     
                           —
                        
                        
                           Positiivsed arengusuunad: amet on loonud toimiva tegevuspõhise juhtimissüsteemi, mitmeaastase tööprogrammi, näitajatega tasakaalustatud tulemuskaardi süsteemi ja integreeritud juhtimise kontrolli süsteemi.
                        
                     
            
               
                           —
                        
                        
                           Ametil paluti koostada võrdlustabel, mis sisaldab selle aasta tulemusi, mille eelarve täitmisele heakskiidu andmist käsitletakse, ning sellele eelnenud aasta tulemusi.
                        
                     
                           —
                        
                        
                           Ametil paluti pidada nelja peamist valdkonda esmatähtsaks ning teha rohkem pingutusi, et kiirendada nende arengut.
                        
                     
                           —
                        
                        
                           Ametit innustati jätkuvalt edendama teavitamismeetodeid, mille abil saada oma uuringute tulemustele suuremat meediakajastust, sest sellised meetmed võivad suurendada töömeetodite läbipaistvust ja üldsuse huvi ameti töö vastu.
                        
                     
                           —
                        
                        
                           Nõuti, et kontrollikoda auditeeriks ameti tegevustulemusi.
                        
                     
         
               Eelarve haldamine ja finantsjuhtimine
            
            
               Eelarve aastasuse põhimõttest ei peetud rangelt kinni: rohkem kui 30 % kulukohustusi ja 50 % tegevuskulusid tuli üle kanda.
            
            
               
                           —
                        
                        
                           Puudused pakkumismenetlustes: teenuslepingute otsene sõlmimine finantsmääruse nõudeid järgimata, raamlepingu tingimustele mittevastava teenuste erilepingu sõlmimine.
                        
                     
                           —
                        
                        
                           Puudused Euroopa teemakeskustega sõlmitud toetuslepingute haldamisel.
                        
                     
            
               —
            
            
               
                           —
                        
                        
                           Ergutati ametit tugevdama sidet eelarve ja tööprogrammi vahel.
                        
                     
                           —
                        
                        
                           Väljendati muret ameti kasutatava tava pärast suurendada ümberpaigutamistega eelarverea vahendeid, et maksta ameti ruumide rent 2010. aasta esimese kvartali eest 2009. aasta eelarvest, kuna selline praktika on vastuolus aastasuse põhimõttega.
                        
                     
                           —
                        
                        
                           Paluti ametil parandada operatiivtalituste poolt edastatava kumuleerunud tegevuskulude eelarvestamisega seotud teabe täpsust.
                        
                     
         
               Personal
            
            
               —
            
            
               Värbamismenetluste puudused: edasisele hindamisele lubati kandidaadid, kes ei vastanud valikukriteeriumidele, ning kriteeriume, mille põhjal parimad kandidaadid vestlusele kutsutakse, ei dokumenteeritud.
            
            
               —
            
            
               
                           —
                        
                        
                           Ametit kutsuti üles kõrvaldama värbamismenetlustes esinevaid puudusi, mis ohustavad kõnealuste menetluste läbipaistvust.
                        
                     
                           —
                        
                        
                           Kontrollikoda märkis ära järgmised puudused: töökuulutustes ei täpsustatud reservnimekirjadesse kantavate kandidaatide maksimaalset arvu, kirjalike testide ja vestluste küsimused ei olnud enne avalduste läbivaatamist kindlaks määratud, valimiskomisjonide otsused olid ebapiisavalt dokumenteeritud, protokollid ei olnud täielikud ja vestlusele kutsumise või reservnimekirja kandmise künniseid ei olnud varasemalt kehtestatud.
                        
                     
         
               Siseaudit
            
            
               Ülesannete lahususe põhimõtet rikuti, kui volitatud eelarvevahendite käsutaja mitte ainult ei viinud läbi eelkontrolle, vaid omas ka juurdepääsu eelarve raamatupidamisarvestuse IT-süsteemile.
            
            
               —
            
            
               Ametil paluti täita 17 siseauditi teenistuse tehtud 27 soovitusest: panna paika raharinglus, edendada kohapealseid kontrolle ja toetuste kontrollimist, jälgida ja järelkontrollida toetuste kasutamist ning rakendada sisekontrolli nõuded.
            
            
               Tunnistati, et amet ei olnud siseauditi talituse varasemate auditisoovituste järelmeetmetega seotud soovitustest kolme soovitust veel rakendanud, need soovitused olid peamiselt seotud tundlike ametikohtadega, toetuste ja finantssüsteemi kohapealsete kontrollidega ning neid soovitusi käsitleti väga olulistena.
            
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/358
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Keskkonnaameti 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Keskkonnaameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Keskkonnaameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2), eriti selle artiklit 185,
            
         
               —
            
            
               võttes arvesse nõukogu 7. mai 1990. aasta määrust (EMÜ) nr 1210/90 (Euroopa Keskkonnaagentuuri ja Euroopa keskkonnateabe- ja -vaatlusvõrgu asutamise kohta) (3), eriti selle artiklit 13,
            
         
               —
            
            
               võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 401/2009 (Euroopa Keskkonnaameti ja Euroopa keskkonnateabe- ja -vaatlusvõrgu kohta) (4), eriti selle artiklit 13,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185) (5), eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0105/2012),
            
         
               A.
            
            
               arvestades, et kontrollikoda märkis, et on leidnud piisavalt kinnitust 2010. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 10. mail 2011. aastal heakskiidu Euroopa Keskkonnaameti tegevdirektori tegevusele ameti 2009. aasta eelarve täitmisel (6) ning heakskiidu andmise otsusele lisatud resolutsioonis muu hulgas
               
                           —
                        
                        
                           innustas ametit jätkuvalt edendama teavitamismeetodeid, mille abil saada oma uuringute tulemustele suuremat meediakajastust, sest sellised meetmed võivad suurendada töömeetodite läbipaistvust ja üldsuse huvi ameti töö vastu;
                        
                     
                           —
                        
                        
                           oli mures ameti kasutatava tava pärast suurendada ümberpaigutamistega eelarverea vahendeid, et maksta ameti ruumide rent 2010. aasta esimese kvartali eest 2009. aasta eelarvest, kuna selline praktika on vastuolus aastasuse põhimõttega;
                        
                     
                           —
                        
                        
                           kutsus ametit üles parandama värbamismenetlustes esinevaid puudusi, mis ohustavad kõnealuste menetluste läbipaistvust;
                        
                     
         
               C.
            
            
               arvestades, et ameti 2010. aasta eelarve oli 50 600 000 eurot, mis on 2009. aasta eelarvest 26 % suurem; arvestades, et 2010. aastal oli Euroopa Liidu rahaline toetus ameti eelarvesse 35 258 000 eurot, mis on 2009. aastal eraldatud 34 560 000 euroga (7) võrreldes 2 % rohkem;
            
         
               1.
            
            
               lükkab edasi ameti eelarve täitmisele heakskiidu andmise ning ootab kriitiliste märkuste ja esitatud nõuetega seoses sisulisi vastuseid ja meetmeid;
            
         
      Eelarve haldamine ja finantsjuhtimine
   
   
               2.
            
            
               võtab teadmiseks, et ameti eelarve täitmise määr kulukohustuste assigneeringute ja maksete assigneeringute osas oli vastavalt 100 % ja 90,75 %;
            
         
               3.
            
            
               kinnitab lähtuvalt ameti lõplikust raamatupidamisaruandest, et eelarveaastal 2010 moodustasid ameti kogumaksed 38 898 533,88 eurot;
            
         
               4.
            
            
               märgib, et amet lasi viieks kuuks, 22. maist 2010 kuni oktoobrini 2010 katta oma hoone fassaadi taimeseinaga, mille maksumus oli 294 641 eurot ning mille teostasid lepingu alusel ettevõte Ramboll peatöövõtjana ja ettevõte Green Fortune; väljendab hämmastust selle üle, et avalikku hanget ei korraldatud; palub ameti tegevdirektoril esitada üksikasjad selle kohta, kuidas töövõtjad välja valiti; võtab ameti tegevdirektori 11. aprilli 2012. aasta kirja põhjal teadmiseks, et töö maksumus kaeti eelarverealt 2 1 4 0 „Teenistusruumide sisustamine” (180 872 eurot) ja eelarverealt 3 3 2 3 „Kommunikatsioonid” (113 769 eurot); rõhutab, et eelarverea 2 1 4 0 kulukohustuste assigneeringud suurenesid 85 000 eurolt 271 049 euroni, erinevalt haldusjuhi hinnangust; märgib lisaks, et 2010. aasta mais läks haldusjuht haiguspuhkusele ja sellest ajast saadik on ametikohal ajutine haldusjuht; võtab tegevdirektori 30. aprilli 2012. aasta kirja põhjal teadmiseks, et eelarverea 2 1 4 0 vahendeid on suurendatud 180 872 euro ülekandmise teel eelarverealt 2 1 0 0 „Ruumide rent”; tuletab meelde, et 2009. aastal maksis amet renti 2010. aasta esimese kvartali eest, vähendades sel teel komisjonile tagasi makstavat summat või vältides selle tagasimaksmist; palub seetõttu ametil eelarve täitmisele heakskiidu andmise eest vastutavale institutsioonile selgitada, miks ta võttis ruumide rendiks ettenähtud eelarverealt ära 180 872 eurot, kui rendisumma on lepingus kindlaks määratud, ning esitada teave ja üksikasjalikud andmed eelarveliste ümberpaigutuste kohta; loodab, et amet täidab kõik nõudmised 2012. aasta augusti lõpuks;
            
         
               5.
            
            
               sedastab, et 2011. aasta detsembris sõlmis amet 48 kuuks teenuste raamlepingu meediaseire vahendite ja teenuste tagamiseks kogusummas 250 000 eurot ehk palju suurema summa ulatuses, kui oli samasuguste teenuste maksumus eelnenud aastatel; märgib, et selle lepingu alusel kulutab amet meediaseireks keskmiselt 62 500 eurot aastas, ning on seisukohal, et need kulud on ülemäärased ja vastuolus maksumaksja raha tõhusama kasutamise põhimõttega;
            
         
      Assigneeringute ülekandmine
   
   
               6.
            
            
               võtab ameti lõpliku raamatupidamisaruande põhjal teadmiseks, et 2010. aasta assigneeringutest kanti 12 809 551,05 eurot üle 2011. aasta eelarvesse; tõdeb, et ülekantud kogusummast 8 941 279 eurot on sihtotstarbeline välistulu, mis on mitmeaastane ja mille suhtes seepärast ei kohaldata aastasuse põhimõtet;
            
         
               7.
            
            
               võtab ameti lõpliku raamatupidamisaruande põhjal teadmiseks, et eelmisest aastast ülekantud kasutamata jäänud maksete assigneeringuid tühistati summas 585 282,87 eurot; märgib, et ameti kinnitusel on see summa väiksem kui 2009. aastal tühistatud summa, mis oli 693 127,02 eurot; märgib seetõttu, et ainult 1,5 % tühistamismäär näitab finantsvajaduste paremat prognoosimist;
            
         
               8.
            
            
               peab kahetsusväärseks, et kontrollikoja aruandes ameti 2010. aasta raamatupidamise aastaaruande kohta ei peetud ameti ülekantud ja tühistatud assigneeringute mahtu piisavaks, et seda mainida;
            
         
      Hankemenetlused
   
   
               9.
            
            
               võtab teadmiseks ameti kinnituse, et kontrollikoda auditeeris 2011. aasta oktoobris sööklateenuste, puhastusteenuste, turvateenuste ja mööbli soetamisega seotud hankemenetlusi; palub ametil esitada 2012. aasta septembri lõpuks eelarve täitmisele heakskiidu andmise eest vastutavale institutsioonile selle auditeerimise tulemused koos ameti vastuste ja võetud meetmetega;
            
         
               10.
            
            
               palub siseauditi talitusel auditeerida ameti lepinguid sööklateenuste, puhastusteenuste ja turvateenuste osutamisel ning mööbli soetamisel, et kindlaks teha, kas pakkumiskutsete ettevalmistamise, avaldamise, hindamise ja lepingute haldamise etappides on kinni peetud kahest järgmisest põhimõttest: maksimaalne konkurents ning parim hinna ja kvaliteedi suhe, samuti palub õigeaegselt teavitada eelarve täitmisele heakskiidu andmise eest vastutavat institutsiooni oma järeldustest;
            
         
      Personal
   
   
               11.
            
            
               märgib, et amet on üle vaadanud oma töölevõtmise korra kooskõlas märkustega, mida on teinud eelarve täitmisele heakskiidu andmise eest vastutav institutsioon ja kontrollikoda, et kõrvaldada puudused sellistes valdkondades nagu töökuulutused, valimiskomisjonide otsuste dokumenteerimine, vestlusele kutsumise künnis ja vestluste protokollid;
            
         
               12.
            
            
               võtab ameti aastase juhtimiskava põhjal teadmiseks, et amet on rakendanud Euroopa Keskkonnaameti personalipoliitika, mis on personaliarenduse aluseks;
            
         
               13.
            
            
               võtab teadmiseks, et 2010. aastal võeti tööle seitse ametisisest kandidaati ja 40 taotlejat väljastpoolt; sedastab, et sisekandidaadid jaotusid järgmiselt: üks ametnik, viis ajutist teenistujat ja üks lepinguline töötaja; ning väljastpoolt töölevõetute hulgas oli jaotus järgmine: üks ametnik, 13 ajutist teenistujat, 29 lepingulist töötajat ja neli riiklikku eksperti; võtab teadmiseks asjaolu, et viimase viie aasta jooksul on amet vastu võtnud 12 külalisteadurit, kes on töötanud ameti ruumides; kutsub ametit üles läbipaistvuse suurendamiseks viima lõpule külalisteadurite CVde avaldamise, mis sisaldaks vähemalt andmeid hariduse ja töökogemuse kohta;
            
         
      Ameti strateegia aastateks 2009–2013
   
   
               14.
            
            
               kiidab heaks selle, et ameti personali- ja haldusmeetmed, kvaliteedikontroll, tooted ja teenused, haldus- ja ehitusteenused on koondatud strateegia alla „Euroopa Keskkonnaameti strateegia aastateks 2009–2013”;
            
         
               15.
            
            
               kutsub ametit üles siduma omavahel selgemalt meetmed, vahendid ja tulemused;
            
         
      Huvide konflikt
   
   
               16.
            
            
               märgib, et juunist 2010 kuni aprillini 2011 oli ameti tegevdirektor organisatsiooni Earthwatch (keskkonnavallas tegutsev rahvusvaheline heategevusorganisatsioon, mis ülemaailmselt ühendab inimesi teadusuuringute ja hariduse valdkonnas) rahvusvahelise nõuandekogu liige ja usaldusisik ning oli teadete kohaselt Worldwatch Europe’i Euroopa nõuandekogu liikmeks; tunnistab, et tegevdirektori sõnul loobus ta 2011. aasta aprillis oma ülesannetest organisatsioonis Earthwatch, järgides kontrollikoja presidendi nõuannet võimaliku huvide konflikti kohta;
            
         
               17.
            
            
               peab murettekitavaks asjaolu, et 2010. aastal, kui tegevdirektor oli otseselt seotud organisatsiooniga Earthwatch, käisid 29 ameti töötajat, kaasa arvatud tegevdirektor, kuni kümnepäevastel uurimisreisidel seoses Earthwatchi juhitud bioloogilise mitmekesisuse projektidega Kariibi või Vahemere piirkonnas ning et amet maksis sellele valitsusvälisele organisatsioonile kokku 33 791,28 eurot, nagu väitis ameti tegevdirektor;
            
         
               18.
            
            
               tunnustab töötajate erikoolitust osana nende ametialasest arengust ja võtab teadmiseks asjaomase koolituse eest makstud kogusumma;
            
         
               19.
            
            
               avaldab imestust asjaolu üle, et 5. novembril 2010. aastal asutatud Worldwatch Institute Europe’i aadressiks on ameti aadress ja et instituut kasutas ameti ruume oma tegevusruumidena ametile renti maksmata, st kasutas ELi eelarvest rahastatud ruume; väljendab kahetsust selle üle, et ameti tegevdirektori 30. aprilli 2012. aasta kirjas on ära mainitud ainult Worldwatch Institute US, aga mitte Worldwatch Institute Europe’it, mis kasutas ameti ruume renti maksmata; märgib lisaks, et Worldwatch Institute Europe’i tegevdirektor oli ameti külalisteadur; palub ametil esitada 2012. aasta augusti lõpuks eelarve täitmisele heakskiidu andmise eest vastutavale institutsioonile kõnealuse küsimusega seoses konkreetsed üksikasjad ja dokumenteeritud tõendid, sealhulgas selle isiku nimi, kes eespool osutatud tegevuseks loa andis, konkreetne kuupäev, millal Worldwatch Institute Europe lõpetas ameti ruumide kasutamise, ning see, kas ameti külalisteaduri töö avaldati Worldwatch Institute Europe’i või ameti nime all;
            
         
               20.
            
            
               kiidab ameti ja keskkonnavaldkonnas tegutsevate valitsusväliste organisatsioonide koostööd, mida tehakse ka muude spetsialiseeritud ametitega, kuid tuletab meelde, et isegi näiline huvide konflikt kahjustab usaldust institutsioonide vastu ja tekitab maksumaksjates kahtlusi;
            
         
               21.
            
            
               kutsub ametit üles püüdma suurendada läbipaistvust huvide konflikti vältimise ja tõkestamise eesmärgil, võtma viivitamata vastu tegevuskava, et avaldada 30. juuniks 2012 oma veebisaidil juhtkonna, teaduskomitee, ekspertide ja haldusnõukogu liikmete majanduslike huvide deklaratsioonid või nende puudumise korral CVd, mis sisaldaks vähemalt andmeid hariduse ja töökogemuse kohta; on seisukohal, et sellised meetmed annaksid eelarve täitmisele heakskiidu andmise eest vastutavale institutsioonile ja avalikkusele võimaluse tutvuda nende inimeste kvalifikatsiooniga ja vältida võimalikke huvide konflikte;
            
         
      Tulemused
   
   
               22.
            
            
               võtab teadmiseks ameti algatuse esitada korrapäraselt sõltumatu välishinnang lähtuvalt ameti asutamismäärusest (EMÜ) nr 1210/90 ja haldusnõukogu kinnitatud tööprogrammidest; võtab teadmiseks, et järgmine hindamine toimub 2012. aastal ja keskendub üldstrateegia koostamise tõhususele ja tulemuslikkusele;
            
         
               23.
            
            
               võtab teadmiseks ameti algatuse mõõta oma tegevustulemusi keskkonnajuhtimis- ja -auditeerimissüsteemi (EMAS) ning sisehaldussüsteemide abil, mis kasutavad nelja omavahel seotud mõõdet: rahanduslik, kliendipõhine, äriline ning täiendusõpe ja areng;
            
         
               24.
            
            
               võtab ameti aastases juhtimiskavas sisalduvate märkuste põhjal teadmiseks ameti pingutused, et koos erinevate rahvusvaheliste ja ELi asutustega, Euroopa keskkonnateabe- ja -vaatlusvõrgu ning teaduskomiteega luua võrgustik, mis võimaldaks sidemete loomist uurijate ja teadlaskonnaga ning Euroopa ja riikliku tasandi teadustegevuse tulemuste, eriti teabe ja andmete palju süstemaatilisemat levitamist ja kasutamist;
            
         
               25.
            
            
               märgib lisaks, et eelarve täitmisele heakskiidu andmise eest vastutava institutsiooni nõudel, mis esitati 2011. aastal seoses ameti 2009. aasta eelarve täitmisele heakskiidu andmisega, suurendas amet oma pingutusi, et jõuda laiema avalikkuseni, ning algatas katseprojektid, mille raames kasutatakse sotsiaalmeediat avalikkusele suunatud kommunikatsioonivahendina;
            
         
               26.
            
            
               kutsub ametit üles andma eelarvepädevatele institutsioonidele, eelkõige eelarvekontrolli eest vastutajale üksikasjalikku teavet järgmistes küsimustes:
               
                           —
                        
                        
                           allikad, mida amet kasutab oma aruannete, dokumentide või muude seonduvate väljundite koostamiseks;
                        
                     
                           —
                        
                        
                           kui palju aruandeid ja muid dokumente väljastati 2010. aastal;
                        
                     
                           —
                        
                        
                           tõendid võimaliku lisandväärtuse kohta, mida annavad ameti aruanded võrreldes muude asutuste aruannetega keskkonnaküsimustes;
                        
                     
                           —
                        
                        
                           kuidas kontrollitakse – kui üldse – liikmesriikide saadetavaid andmeid ja sellise kontrolli perioodilisus ning kuidas amet liikmesriikide saadetavaid andmeid kasutab;
                        
                     
         
               27.
            
            
               väljendab heameelt, et amet pööras 2010. aastal erilist tähelepanu bioloogilisele mitmekesisusele, ülemaailmsele keskkonna- ja turvaseirele (GMES), Eye-on-Earth-platvormile ja 2010. aasta keskkonnaseisundi aruandele;
            
         
               28.
            
            
               soovib julgustada ametit arendama jätkuvalt edasi teavitamismeetodeid oma uuringute tulemustele suurema meediakajastuse saamiseks, et anda seeläbi ainest avalikuks aruteluks ja tagada avalikkuse parem teavitamine olulistel keskkonnateemadel, nagu kliimamuutus, bioloogiline mitmekesisus ja loodusvarade majandamine;
            
         
      Siseaudit
   
   
               29.
            
            
               sedastab, et 2010. aastal viis siseauditi talitus lõpule juhtimiskava süsteemi ja tegevuste järelevalve auditi, mille eesmärk oli hinnata ja kinnitada ameti tegevuste kavandamise ja järelevalve nõuetekohasust; tõstab eeskätt esile, et siseauditi talitus andis kaheksa soovitust, millest kuut peeti oluliseks ja kahte soovitatavaks;
            
         
               30.
            
            
               kutsub sellega seoses ametit üles
               
                           —
                        
                        
                           edendama suuniseid objektiivsete ja mõõdetavate näitajate kasutamiseks projektide kavandamisel ja edusammude jälgimisel;
                        
                     
                           —
                        
                        
                           jagama kulusid projektide alusel;
                        
                     
                           —
                        
                        
                           edendama tõhusamat projektijuhtimist ja tõhusamaid meetmeid juhtimiskava süsteemi sisestavate uute andmete kontrollimiseks;
                        
                     
         
               31.
            
            
               kutsub ühtlasi ametit üles võtma viivitamata meetmeid kõrvaldamaks puudused, mis siseauditi talitus tuvastas oma varasemates auditites kvaliteedijuhtimise ja toetuste haldamise kohta, et
               
                           —
                        
                        
                           töötada välja kvaliteedi tagamise / kvaliteedikontrolli kontrollnimekiri kasvuhoonegaaside andmekogu aruande tarvis ja seda kontrollnimekirja kasutada;
                        
                     
                           —
                        
                        
                           kavandada, kirjeldada ja dokumenteerida vastavad kvaliteedikontrollid;
                        
                     
                           —
                        
                        
                           tagada kvaliteedikontrollide järelevalve;
                        
                     
                           —
                        
                        
                           ette näha talitluspidevuse probleeme;
                        
                     
                           —
                        
                        
                           teostada kohapealseid kontrolle ja toetuste kontrollimist;
                        
                     
                           —
                        
                        
                           jälgida ja järelkontrollida toetuste kasutamist;
                        
                     
         
               32.
            
            
               juhib tähelepanu oma eelmistes eelarve täitmisele heakskiidu andmise raportites antud soovitustele, mis on esitatud käesoleva resolutsiooni lisas;
            
         
               33.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile asutuste tulemuste, finantsjuhtimise ja kontrolli kohta (8).
            
         
      (1)  ELT C 366, 15.12.2011, lk 57.
   
      (2)  EÜT L 248, 16.9.2002, lk 1.
   
      (3)  EÜT L 120, 11.5.1990, lk 1.
   
      (4)  ELT L 126, 21.5.2009, lk 13.
   
      (5)  EÜT L 357, 31.12.2002, lk 72.
   
      (6)  ELT L 250, 27.9.2011, lk 155.
   
      (7)  ELT L 64, 12.3.2010, lk 677.
   
      (8)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).